ועדת הכספים, כנסת 17, פרוטוקול מספר 632, 2007-12-18 14:30

סטס מיסז'ניקוב: אני פותח את ישיבת ועדת הכספים.

ניסן סלומינסקי: לפני שאנחנו נכנסים לגופו של עניין, אני רוצה להעלות נושא.

ניסן סלומינסקי: אני הצעתי בשבוע שעבר הצעה שנפלה בוועדת השרים ועוד לא העליתי אותה בכנסת לתת למבקר חסינות כמו לשופט.

ניסן סלומינסקי: כלומר, לדוגמה, אי אפשר לפתוח בהליכים או להגיש כתב אישום בלי שיהיה אישור יועץ משפטי לממשלה.

ניסן סלומינסקי: צריך לחפש עוד הגנות.

ניסן סלומינסקי: לצערי ועדת השרים הפילה את זה ואני לא יודע למה.

ניסן סלומינסקי: עוד לא החלטתי מתי להעלות את זה.

ניסן סלומינסקי: אם הייתי מצליח להשיג קבוצה של חברי הקואליציה שתתמוך בו, הייתי מעלה את זה גם בכנסת.

ניסן סלומינסקי: אני מגיע עכשיו משדולה של מפוני גוש קטיף והדברים זועקים.

ניסן סלומינסקי: שם מדברים על הקמת ועדת חקירה פרלמנטרית וכולי.

ראובן ריבלין: אל תבקש איזשהו דבר מהמבקר.

ניסן סלומינסקי: לא, אני רק מעיר את תשומת הלב.

ניסן סלומינסקי: אולי הוא כבר החליט להיכנס לזה.

ראובן ריבלין: אני אומר לך שלא טוב הדבר הזה שלא ישתמע שמא אנחנו בהזדמנות זו שהמבקר כאן – ועוד רגע נחליט אם לאשר את התקציב או לדחותו – לא יהיה איזשהו דבר.

ניסן סלומינסקי: קיבלתי את עמדת חבריי ואני לא אבקש ואומר שהגיע הזמן שהמבקר ייכנס לעניין.

מבקר המדינה מיכה לינדנשטראוס: לא אומר דבר נוסף מעבר למה שאמרו כאן החברים, אבל אנא בטובך, הסתכל במבוא שלי ותראה בבקשה את הקטע האחרון של המבוא שלי שעונה על הכל.

ראובן ריבלין: התקציב אינו מעודכן ואפילו לא בגובה העדכון, מה עוד שפעילות המשרד היא פעילות שהתרחבה בצורה משמעותית לעומת שנים קודמות.

ראובן ריבלין: קודם כל, כבר מוצאים שני דוחות בשנה ויש גם דוחות מיוחדים שהכנסת היא זו שמבקשת ודורשת וגם מקבלת בהסכמת המבקר את הדוחות הנוספים, דבר שמחייב עבודה רבה, מאמץ רב ואנחנו רואים שבשיא כוח האדם, כל אותן משרות שהתפנו מתפקדות מחדש לאחר מכרזים לעילא ולעילא.

ראובן ריבלין: אני חושב שאנחנו יכולים לא רק לאשר אלא גם לברך.

ראובן ריבלין: אני חושב שהיום הכנסת צריכה לשקול האם אנחנו צריכים להיות אותו גוף חיצוני למבקר המדינה שכן היום יש ארבע רשויות כבר: רשות שופטת, רשות מחוקקת, רשות מבצעת – ולא אמרתי לפי סדר חשיבות – ורשות הביקורת שהפכה להיות רשות לכל דבר.

ראובן ריבלין: צריך למצוא את הדרך, ואולי אפילו המבקר יציע, לפיה אנחנו ננהג ונחוקק מי הוא הגוף אשר יאשר בצורה פורמלית את הצעת התקציב מהטעם הפשוט שאנחנו אוהבים שהרשויות מפקחות אלו על אלו, כך שיהיו איזונים ובלמים.

ראובן ריבלין: בנק ישראל אכן הוא עצמאי לחלוטין לפי חוק בנק ישראל, אבל היתרון שיש לו שהוא אומר שהוא פתוח ושקוף בפני מבקר המדינה.

יעקב ליצמן: לא יכול להיות שאדם לא מביא תקציב וזה לא מראה על אי-תלות או על תלות או על עצמאות או על חוסר עצמאות.

יעקב ליצמן: עובדה שגם המבקר הוא באי תלות, גם הרשות לניירות ערך היא באי תלות וגם עוד גופים נוספים.

יעקב ליצמן: צריך לאשר את התקציב.

יעקב ליצמן: אם לא מאשרים תקציב, איך אפשר לעשות ביקורת?

ראובן ריבלין: אני מסכים, אבל יחד עם זאת יש קושי גדול כאשר אנחנו משלמים מס שפתיים לאישורים כאלו ואחרים.

ראובן ריבלין: הדברים האלה שאמרת הם בצריך עיון וכדאי יום אחד לקיים דיון עליהם.

ראובן ריבלין: צריך לקיים דיון בשאלת היחסים בין הרשויות כאשר מדברים בנושא שהוא מתערב זה בזה.

ניסן סלומינסקי: יש עוד רשות והיא שופטת-מחוקקת.

ניסן סלומינסקי: יש מישהו שהוא גם שופט אבל גם מחוקק.

ראובן ריבלין: הרשות השופטת רשאית להרחיב על פי פסיקתה את סמכויותיה עד אשר מתערבת הרשות המחוקקת.

יצחק בן ישראל: שאלה.

יצחק בן ישראל: אני רואה כאן שהתקציב שמבוקש לשנת 2008 יש חצי אחוז הפרש לעומת התקציב המקורי בשנת 2007 .

יצחק בן ישראל: אני רואה שההוצאה למעשה בשנת 2006 הייתה נמוכה מהתקציב המקורי של שנת 2007 ולכן גם מהתקציב המבוקש לשנת 2008.

יצחק בן ישראל: כשאני מסתכל בסעיפים אני רואה ש-80-90 אחוזים מזה אלה רכישות לאמרכלות.

שמואל יונס: ההפרש הגדול נובע מרכישות שאנחנו מתכננים כחלק מהרכישות השוטפות ויש רכישות מסוימות שאנחנו לא מבצעים במהלך שנה מסוימת, מעבירים אותם לשנה הבאה ולא נכנסים לנוהל בו אנחנו מסיימים את התקציב בכל מחיר אלא בהתאם לצרכים ולקצב.

שמואל יונס: יש לנו למשל רכישות מסוימות שבשנה מסוימת אנחנו מגיעים למסקנה שאנחנו לא יכולים לבצע אותה ואנחנו דוחים אותן לשנה הבאה.

שמואל יונס: אני יכול לומר לך שבשנה הזאת אנחנו מעבירים סדר גודל של כ-7 מיליון שקלים בתקציב השוטף בתחום הרכישות.

יצחק בן ישראל: אני ספרתי כאן למעלה מ-14.

שמואל יונס: זה כל התקציב.

שמואל יונס: זה כולל גם שכר.

יצחק בן ישראל: לא.

יצחק בן ישראל: אני לא יודע מה אתם כוללים תחת הסעיף אמרכלות-רכישות, אבל יש לך הפרש של מיליון וחצי באמרכלות רכישות בסעיף ניהול ומטה, יש לך הפרש של 10 מיליון באמרכלות רכישות בביצוע ביקורת, יש לך 3 מיליון נוספים בנציבות תלונות הציבור.

יצחק בן ישראל: ביחד הסכום מגיע ל-14 מיליון שאתם רשמתם.

שמואל יונס: יש לנו סעיף אחד ובו 2.5 מיליון לרכב, שהוא חד-פעמי שלנו.

שמואל יונס: השנה הזאת מכל מיני סיבות לא התבצעה רכישה בגלל אילוצים של המשק, של הליסינג.

שמואל יונס: קח את ה-7 מיליון שאמרתי פלוס ה-2.5 מיליון שזה הפיתוח – ובוודאי חבר הכנסת מכיר את זה במונחים של פיתוח - זה ה-7 מיליון על השוטף פלוס ה-2.5 מיליון חד פעמי של הרכבים, וזאת דוגמה קלאסית בה באנו ואמרנו שיש לנו תקציב, מכל מיני שיקולים אנחנו לא מבצעים, לא מבצעים את זה בכוח אבל נבצע את זה בשנה הבאה.

יצחק בן ישראל: אני אשאל שאלה מרחיבה יותר.

יצחק בן ישראל: בשנים עברו אתם עמדתם בתקציב?

שלמה גור: כן.

יצחק בן ישראל: לא היה פער כזה?

שלמה גור: לא.

שלמה גור: בדרך כלל הניצול של התקציב השוטף במשרד הוא באזור ה-94 אחוזים שזה הניצול הקבוע מתוך התקציב, כאשר חלק עובר משנה לשנה.

יצחק בן ישראל: יכול להיות ש-6 אחוז אי-ניצול, אלה ה-14 מיליון שקלים האלה.

שלמה גור: לכן אמרנו שזאת העברה.

יצחק בן ישראל: יכול להיות שגם בשנה הבאה לא תנצלו 14 מיליון שקלים.

שמואל יונס: לא יודע.

יצחק בן ישראל: ביקשתם 227 מיליון, תנצלו נגיד 95 אחוזים, ועוד פעם נשארו 15 מיליון שקלים בצד.

שלמה גור: לא.

שלמה גור: אנחנו מביאים בחשבון בהצעת התקציב של המבקר גם את הסכומים שלא בוצעו כך שאנחנו מודעים לעודף ומתחשבים בזה לצורך התכנון של שנה הבאה.

שלמה גור: ה-6-7 מיליון הם מבחינת מונחים של רזרבה וכולי.

ראובן ריבלין: זה סביר בהחלט.

ניסן סלומינסקי: יכול להיות שיש דברים שאתם רוצים כן להיכנס אליהם ואתם נעצרים בגלל חוסר תקציב?

מבקר המדינה מיכה לינדנשטראוס: לא.

מבקר המדינה מיכה לינדנשטראוס: לא היו לנו מקרים כאלה.

יעקב ליצמן: מה זה הצעות חד פעמיות?

מבקר המדינה מיכה לינדנשטראוס: אלה ה-8 מיליון לנושא בחירות לרשויות המקומיות בנובמבר 2008.

סטס מיסז'ניקוב: אני רוצה לברך את מבקר המדינה על כך שכנראה כולם יצביעו כאן על אישור התקציב וזה המשרד הראשון שאנחנו מאשרים את תקציבו לשנת 2008.

סטס מיסז'ניקוב: זה אומר הרבה על החשיבות שאנחנו מייחסים למשרד מבקר המדינה.

סטס מיסז'ניקוב: אנחנו מצביעים על אישור תקציב משרד מבקר המדינה לשנת 2008.

סטס מיסז'ניקוב: ה צ ב ע ה אושר פה אחד

מבקר המדינה מיכה לינדנשטראוס: תודה רבה.